Օրեր առաջ մեկնարկեց 2012-ի առաջին` գարնանային զորկոչը: ՀՀ ԶՈւ հերթական համալրման գործընթացն այս անգամ ևս ոլորտի ղեկավարության ուշադրության կիզակետում է: Պաշտպանության նախարարի հրամանով ձևավորվել է զորակոչը վերահսկող հանձնաժողով: Արդեն 6-րդ զորակոչը վերահսկող այս մարմինը յուրահատուկ օղակ է զորակոչային մարմինների և քաղաքացիների միջև, ովքեր իրենց մտահոգությունների ու արդարացի պահանջների մասին բարձրաձայնելու հնարավորություն ունեն: Հանձնաժողովի առջև դրված խնդիրների, որդեգրած սկզբունքների և այլ հարցերի շուրջ է զրույցը ՀՀ Պաշտպանության նախարարին կից հասարակական խորհրդի և զորակոչը վերահսկող հանձաժողովի նախագահ Գեղամ ՀԱՐՈՒԹՅՈՒՆՅԱՆԻ հետ: